న్యూఢిల్లీ : సైగలతో మాత్రమే సంభాషించగలిగేవారి కోసం కేంద్ర ప్రభుత్వం జాతీయ గీతాన్ని విడుదల చేసింది. కేంద్ర మంత్రి మహేంద్ర నాథ్ పాండే ఈ వీడియోను గురువారం ఆవిష్కరించారు. శారీరక సవాళ్ళను ఎదుర్కొంటున్న దివ్యాంగులకు ఎటువంటి ఇబ్బందులు లేకుండా చూసేందుకు తమ ప్రభుత్వం కృషి చేస్తోందని తెలిపారు.మహేంద్రనాథ్ పాండే మాట్లాడుతూ సైగల భాషపై ఆధారపడినవారి కోసం జాతీయ గీతం వీడియోను అదే భాషలో రూపొందించడం గర్వకారణమని తెలిపారు. గతంలో శారీరక సవాళ్ళను ఎదుర్కొనేవారిని వికలాంగులు అనేవారని, తమ ప్రభుత్వం ఈ పరిస్థితిలో మార్పు తీసుకొచ్చిందని, వారిని తెలియజేసే నిర్వచనాన్ని దివ్యాంగులుగా మార్చిందని తెలిపారు. వారి జీవితాలను మరింత సులభతరం చేయడానికి తమ ప్రభుత్వం చేస్తున్న ప్రయత్నాల్లో ఇదొకటి అని తెలిపారు. భారతదేశం అత్యంత ప్రాచీన దేశమని, ప్రాచీన కాలం నుంచి మన దేశంలో సైగల భాషను ఉపయోగిస్తున్నారని చెప్పారు.3.35 నిమిషాల నిడివిగల ఈ వీడియో గోవింద్ నిహలానీ దర్శకత్వంలో రూపొందింది. బాలీవుడ్ సూపర్స్టార్ అమితాబ్ బచ్చన్, దివ్యాంగులైన బాలలు ఈ వీడియోలో కనిపిస్తారు. ఎర్రకోట నేపథ్యంలో ఈ వీడియోను చిత్రీకరించారు.
newdhilly : saigalatho matrame sambhaashinchagaligevaari kosam kendra prabhutvam jaateeya geetaanni vidudala chesindi. kendra mantri mahendra nath pande ee veediyonu guruvaram aavishkarinchaaru. saareeraka savaallanu edurkontunna divyaangulaku etuvanti ibbandulu lekunda chusenduku tama prabhutvam krushi chestondani telipaaru.mahendranath pande maatlaadutuu saigala bhashapai aadhaarapadinavaari kosam jaateeya geetam veediyonu adhe bhashalo roopondinchadam garvakaaranamani telipaaru. gatamlo saareeraka savaallanu edurkonevaarini vikalaangulu anevaarani, tama prabhutvam ee paristhitilo maarpu teesukochindani, vaarini teliyajese nirvachanaanni divyaangulugaa maarchindani telipaaru. vaari jeevitaalanu marinta sulabhataram cheyadaaniki tama prabhutvam chestunna prayatnaallo idokati ani telipaaru. bharatadesam atyanta praacheena deshamani, praacheena kaalam nunchi mana desamlo saigala bhashanu upayogistunnaarani cheppaaru.3.35 nimishaala nidivigala ee veedio govind nihalani darsakatvamlo roopondindi. balivud superstar amitab bachan, divyaangulaina baalalu ee veediyolo kanipistaaru. errakota nepathyamlo ee veediyonu chitreekarinchaaru.